
DR.31.10.2017                                                        1                   

 

MALAYSIA 

DEWAN RAKYAT 

PARLIMEN KETIGA BELAS 

PENGGAL KELIMA 

MESYUARAT KETIGA 

Selasa, 31 Oktober 2017 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Datuk Seri Dr. Ronald Kiandee) 
 mempengerusikan Mesyuarat]  

 

 

JAWAPAN-JAWAPAN MENTERI BAGI PERTANYAAN-PERTANYAAN 

 

1. Datuk Che Mohamad Zulkifly Bin Jusoh [Setiu] minta Perdana Menteri  
menyatakan apakah status pelaksanaan berkenaan cadangan kerajaan untuk meminda Akta 
Profesion Undang-undang 1976 dan apakah antara pindaan-pindaan yang sedang 
dipertimbangkan. 

 Menteri di Jabatan Perdana Menteri [Dato’ Sri Azalina Dato’ Othman Said]: 
Untuk maklumat Ahli Yang Berhormat, Jemaah Menteri dalam mesyuaratnya pada 10 Mac 
2017, telah mengambil maklum mengenai penubuhan Jawatankuasa Perundangan Khas 
bagi menyediakan rangka tindakan blueprint yang holistik bagi profesion undang-undang di 
Malaysia dan  menyediakan cadangan pindaan yang komprehensif kepada Akta Profesion 
Undang-undang 1976. Jawatankuasa Perundingan Khas ini dipengerusikan oleh saya  
sendiri dan dianggotai oleh pihak-pihak berkepentingan dan pakar dalam bidang khususnya 
subject matter expert dalam bidang perundangan.  

 Keahliannya meliputi wakil-wakil daripada Jabatan Peguam Negara, Penasihat 
Undang-undang Jabatan Perdana Menteri, Majlis Peguam, mahkamah, Persatuan Undang-
undang Sabah, Persatuan Peguam Bela Sarawak, Persatuan Peguam Syarie, Pengamal 
Undang-undang dan Dekan-dekan Fakulti Undang-undang daripada institut pendidikan tinggi 
tempatan. Mesyuarat pertama Jawatankuasa Perundingan Khas telah diadakan pada 11 
Julai 2017 bertempat di Pusat Timbang Tara Serantau Kuala Lumpur (KLRCA). Mesyuarat 
ini telah membincangkan hala tuju dan gerak kerja jawatankuasa serta mencadangkan isu-
isu yang akan dikaji bagi tujuan penyelidikan rangka tindakan.  

 Mesyuarat ini juga telah memutuskan penubuhan Jawatankuasa-jawatankuasa 
Kecil yang akan diterajui oleh Ahli-ahli Jawatankuasa Perundingan Khas untuk mengkaji 
setiap isu-isu secara spesifik. Seterusnya mesyuarat kedua Jawatankuasa Perundingan 
Khas telah diadakan pada 27 Julai 2017. Mesyuarat kali ini telah membincangkan peranan 
dan tanggungjawab Jawatankuasa Kecil, tempoh masa pelaksanaan kajian, isu-isu yang 
telah dikenal pasti serta persediaan laporan bagi Jawatankuasa-jawatankuasa Kecil. 
Penubuhan Jawatankuasa Kecil telah dilaksanakan berdasarkan pembahagian isu-isu 
kepada 3 kluster terutama:  

(i) pendidikan undang-undang dan isu berkaitan dengan kualiti 
pendidikan undang-undang di Malaysia; 

(ii) improvasi perkhidmatan firma guaman di Malaysia; dan  

(iii) isu berkaitan dengan pengamal undang-undang.  

Untuk makluman Ahli Yang Berhormat juga, metologi yang diguna pakai dalam 
perbincangan Jawatankuasa-jawatankuasa Kecil adalah focus group discussion, di mana 
ahli-ahli diberi peluang untuk mengemukakan sebarang pandangan atau cadangan secara 
bertulis.  Focus group discussion tersebut telah diadakan baru-baru ini pada 24 Oktober 2017. 
Sekian, terima kasih.   



MALAYSIA DEWAN RAKYAT PARLIMEN KETIGA BELAS PENGGAL KELIMA MESYUARAT KETIGA Selasa, 31 Oktober 2017 Mesyuarat dimulakan pada pukul 10.00 pagi DOA [Timbalan Yang di-Pertua (Datuk Seri Dr. Ronald Kiandee) mempengerusikan Mesyuarat]. JAWAPAN-JAWAPAN MENTERI BAGI PERTANYAAN-PERTANYAAN. 1. Datuk Che Mohamad Zulkifly Bin Jusoh [Setiu] minta Perdana Menteri menyatakan apakah status pelaksanaan berkenaan cadangan kerajaan untuk meminda Akta Profesion Undang-undang 1976 dan apakah antara pindaan-pindaan yang sedang dipertimbangkan. Menteri di Jabatan Perdana Menteri [Dato' Sri Azalina Dato' Othman Said]: Untuk maklumat Ahli Yang Berhormat, Jemaah Menteri dalam mesyuaratnya pada 10 Mac 2017, telah mengambil maklum mengenai penubuhan Jawatankuasa Perundangan Khas bagi menyediakan rangka tindakan blueprint yang holistik bagi profesion undang-undang di Malaysia dan menyediakan cadangan pindaan yang komprehensif kepada Akta Profesion Undang-undang 1976. Jawatankuasa Perundingan Khas ini dipengerusikan oleh saya sendiri dan dianggotai oleh pihak-pihak berkepentingan dan pakar dalam bidang khususnya subject matter expert dalam bidang perundangan. Keahliannya meliputi wakil-wakil daripada Jabatan Peguam Negara, Penasihat Undang-undang Jabatan Perdana Menteri, Majlis Peguam, mahkamah, Persatuan Undang- undang Sabah, Persatuan Peguam Bela Sarawak, Persatuan Peguam Syarie, Pengamal Undang-undang dan Dekan-dekan Fakulti Undang-undang daripada institut pendidikan tinggi tempatan. Mesyuarat pertama Jawatankuasa Perundingan Khas telah diadakan pada 11 Julai 2017 bertempat di Pusat Timbang Tara Serantau Kuala Lumpur (KLRCA). Mesyuarat ini telah membincangkan hala tuju dan gerak kerja jawatankuasa serta mencadangkan isu- isu yang akan dikaji bagi tujuan penyelidikan rangka tindakan. Mesyuarat ini juga telah memutuskan penubuhan Jawatankuasa-jawatankuasa Kecil yang akan diterajui oleh Ahli-ahli Jawatankuasa Perundingan Khas untuk mengkaji setiap isu-isu secara spesifik. Seterusnya mesyuarat kedua Jawatankuasa Perundingan Khas telah diadakan pada 27 Julai 2017. Mesyuarat kali ini telah membincangkan peranan dan tanggungjawab Jawatankuasa Kecil, tempoh masa pelaksanaan kajian, isu-isu yang telah dikenal pasti serta persediaan laporan bagi Jawatankuasa-jawatankuasa Kecil. Penubuhan Jawatankuasa Kecil telah dilaksanakan berdasarkan pembahagian isu-isu kepada 3 kluster terutama: (i) pendidikan undang-undang dan isu berkaitan dengan kualiti pendidikan undang-undang di Malaysia; (ii) improvasi perkhidmatan firma guaman di Malaysia; dan (iii) isu berkaitan dengan pengamal undang-undang. Untuk makluman Ahli Yang Berhormat juga, metologi yang diguna pakai dalam perbincangan Jawatankuasa-jawatankuasa Kecil adalah focus group discussion, di mana ahli-ahli diberi peluang untuk mengemukakan sebarang pandangan atau cadangan secara bertulis. Focus group discussion tersebut telah diadakan baru-baru ini pada 24 Oktober 2017. Sekian, terima kasih.